[{"text_idx": "#000000", "text": "Free delivery when you spend \u00a350 in the UK"}, {"text_idx": "#000002", "text": "125g o fenyn oer wedi\u2019i halltu (neu 125g o fenyn heb ei halltu a 1\u20442 llond llwy de o halen mo\u0302r), yn ogystal a\u0302 rhagor ar gyfer iro"}, {"text_idx": "#000003", "text": "4 llond llwy fwrdd o ddw\u0302r rhewllyd"}, {"text_idx": "#000004", "text": "50g o fenyn wedi\u2019i halltu (neu 50g o fenyn heb ei halltu a 1\u20444 llond llwy de o halen mo\u0302r)"}, {"text_idx": "#000005", "text": "1\u20444 llond llwy de o halen mo\u0302r pur ma\u0302n Halen Mo\u0302n"}, {"text_idx": "#000007", "text": "2 lond llwy fwrdd orlawn o cre\u0300me frai\u0302che braster llawn"}, {"text_idx": "#000008", "text": "1 llond llwy fwrdd orlawn o fwstard Dijon"}, {"text_idx": "#000009", "text": "50G o parmesan, wedi\u2019i ratio"}, {"text_idx": "#000010", "text": "100G o fresych deiliog (ce\u0302l), a\u0302\u2019r coesynnau caled wedi\u2019u tynnu"}, {"text_idx": "#000012", "text": "2 lond llwy fwrdd o gaprys mewn dw\u0302r hallt, wedi\u2019u draenio"}, {"text_idx": "#000013", "text": "Llond llaw o ddail basil"}, {"text_idx": "#000014", "text": "Mae\u2019r rysa\u0301it hon yn un o dair rydyn ni\u2019n eu cyhoeddi i ddathlu cyflwyno menyn Cymreig hyfryd newydd Castle Dairies, sydd wedi\u2019i wneud a\u0302 halen mo\u0302r pur bendigedig Halen Mo\u0302n. Moethus, hufennog a blasus tu hwnt."}, {"text_idx": "#000015", "text": "Mae\u2019r bastai hon yn teithio\u2019n arbennig o dda, felly mae\u2019n anhygoel fel rhan o wledd picnic. Gyda chrwst briwsionllyd a\u0302 blas menyn yn cynnwys winwns melys a llysiau gwyrdd llawn mwynau, mae\u2019n fendigedig yn weddol gynnes neu ar dymheredd ystafell. Rhowch gynnig arni gyda\u2019n relish gercinau i fynd i\u2019r lefel nesaf."}, {"text_idx": "#000016", "text": "Dechreuwch trwy baratoi\u2019r crwst. Torrwch y menyn yn giwbiau a churwch y menyn a\u2019r blawd (a\u2019r halen os ydych yn ei ychwanegu) gyda\u2019i gilydd mewn prosesydd bwyd nes bydd y gymysgedd yn debyg i friwsion bara. Tywalltwch y dw\u0302r i mewn, un llond llwy fwrdd ar y tro, gan guro\u2019r gymysgedd rhwng pob llwyaid Tynnwch y caead a phinsiwch y toes at ei gilydd rhwng eich bysedd. Dylai fod yn friwsionllyd o hyd, ond dylai gydio at ei gilydd. Os nad yw\u2019n cydio, ychwanegwch lond llwy de arall o ddw\u0302r a\u2019i guro eto nes y bydd yn cydio. Trosglwyddwch y toes i arwyneb gwaith gla\u0302n a dewch a\u0302\u2019r cyfan ynghyd gyda dwylo gla\u0302n. Ffurfiwch sia\u0302p disg a lapiwch y toes yn dynn mewn cling-ffilm. Rhowch hwn yn yr oergell i oeri am 45 munud."}, {"text_idx": "#000017", "text": "Yn y cyfamser, coginiwch y winwns. Toddwch y menyn mewn padell ffrio ddofn fawr (28cm) nes bydd yn dechrau hisian, yna ychwanegwch y winwns a\u2019r halen a throwch y cyfan i\u2019w cyfuno. Coginiwch y cyfan dros wres canolig, gan roi tro iddynt yn rheolaidd, nes bydd y winwns yn lled dryloyw, tua 10 munud. Trowch y gwres i lawr i wres isel a\u2019u coginio ymhellach am 25-30 munud arall, nes bydd y winwns yn felyngoch, yn sgleiniog ac yn felys. Tynnwch y badell o\u2019r gwres."}, {"text_idx": "#000018", "text": "Cynheswch y popty ymlaen llaw i 180\u00b0C. Irwch dun tarten sydd a\u0302 gwaelod rhydd yn ysgafn gyda menyn a leiniwch y gwaelod gyda phapur pobi. Tynnwch y toes sydd wedi oeri o\u2019r oergell a defnyddiwch y tyllau mwyaf mewn gratiwr pedair-ochr i gratio\u2019r toes i mewn i ganol y tun, gan ei wasgu i mewn i waelod ac ochrau\u2019r tun wrth i chi fynd yn eich blaen i ffurfio crwst pastai cyson. Mae\u2019r toes yn friwsionllyd iawn (fydd yn rhoi crwst brau a chrimp wedi\u2019i goginio), felly mae\u2019n haws gwneud hyn na\u2019i rolio gan ei fod yn tueddu i dorri. Gorchuddiwch y toes a\u0302 phapur pobi a llenwch y papur a\u0302 ffa pobi. Pobwch hwn yn y popty am 15 munud, cyn tynnu\u2019r ffa a\u2019r papur pobi a pharhau i\u2019w bobi am 12 munud i goginio\u2019r sylfaen. Tynnwch y crwst o\u2019r popty ond peidiwch a\u0302 diffodd y popty."}, {"text_idx": "#000020", "text": "Pobwch y bastai yn y popty am 25-28 munud nes bydd y llenwad wedi setio. Gadewch i\u2019r bastai oeri yn y tun am 15 munud, cyn ei thynnu allan a rhoi dail basil ar ei phen. Mae\u2019r bastai ar ei gorau i\u2019w bwyta ar y diwrnod y cafodd ei gwneud neu drannoeth, ond bydd yn cadw yn yr oergell a gellir ei chynhesu\u2019n ysgafn am hyd at bedwar diwrnod ar o\u0302l ei phobi."}]